**Óratevezet**

**Tantárgy:** Anyanyelv

**Téma:** Erdei hangverseny- Varga Zoltán Zsolt -Szitakötő 40. sz, 8-9 old.

* *mesefeldolgozás*

**Osztály:** II.

**Az óra tartalma és menete**

1. **Beszédművelés**
2. **Légzőgyakorlat**

*Megyek, megyek, mendegélek,*

*Kerek erdőn keresgélek.-* kétszer mondjuk el egy levegővétellel

1. **Időtartam-gyakorlat**

–Mondjátok utánam a következő szavakat!

*cammog*

*brummog*

*zümmög*

*sziszeg*

*szisszen*

*csattog*

*koppan*

1. **Játékos hangutánzási gyakorlatok:**

Utánozzunk állatokat!

*Sziszeg a kígyó*

*Zümmög a méhecske*

*Haragszik a mérges mackó*

1. **Versmondás**

Korábban tanult mondóka elmondása váltakozó hangerővel - Weöres Sándor: Mackó brummog

*Mackó brummog,*

*Irgum-burgum,*

*Bundám rongyos,*

*Ez abszurdum.*

1. **Olvasás**
2. **Érdeklődés felkeltése**

A cím értelmezése – Erdei hangverseny

*Mi a hangverseny?-* koncert

*Ki volt már közületek hangversenyen?*

*Miről szólhat a mese?-* Előzetes jóslatok meghallgatása

1. **A mese bemutatása** - tanítói felolvasás

*Kinek állt legközelebb a jóslata?* -vélemények meghallgatása

1. **A mese feldolgozása**

*Nyissátok ki a Szitakötő folyóiratot a 8. oldalra!*

*Nézzétek meg a képeket!*

*Milyen állatokat ismertek fel a képeken?*

**A mese részenkénti elolvasása- megbeszélés kérdések segítségével**

*Hová hívta össze Medvenc az erdő lakóit?*

*Mit javasolt Borzas?*

*Bagoly hogyan értelmezte a hagversenyt?*

*Mi a koncert?*

*Ki vállalta a nagybőgő szerepét?*

*Milyen hangszereket szerettek volna utánozni a tücskök/ békák?*

*Kik alkották az énekkart?*

*Milyen hangszer lett volna az elefánt?*

*Mi a zeneszerző feladata?*

*Mi szakította meg a koncertet?*

*Hogyan folytatódott a zenélés?*

**Szómagyarázat**: hangverseny, koncert, zenemű, énekkar, kórus, zeneszerző, komponálás, improvizálás, dallam, zenebona

**Hangszerek megnevezése** – képek és szókártyák társítása

Hegedű

Nagybőgő

Gordonka

Trombita

*Melyik ezek közül az, amelyik nem szólalt meg az állati zenekarban?*

1. **A mese rögzítése – Dramatizálás**

Három csoportot alakítunk-

*Mindenik csoportban legyen medve, karmester, legyenek, tücskök, békák és énekesmadarak.*

*Mi a feladata a karmesternek?-megbeszélés*

*Először mindenki gyakorolja be a saját szövegét a mese alapján!*

A rögtönzött műsorok bemutatása

**Rögtönzés- Zörgő zenekar**

Az osztályteremben található különféle tárgyak felhasználásával koncertet rögtönözünk.

Mindegyik csoport tetszés szerint választhat a tanult gyermekdalok közül és előadja a saját hangversenyét. (Weöres Sándor Biztatás, Kutya-tár Szabó Lőrinc Falusi Hangverseny stb.)

<https://www.youtube.com/watch?v=uOtLYTQmIZE>

<https://www.youtube.com/watch?v=QkV5Kf-tEhQ>

<https://www.youtube.com/watch?v=zUhSU0AHFzM>

1. **Értékelés** - **Befejezés**

Megtapsolják egymás “koncertjét” a csoportok.

*Meséljétek el testvéreteknek/anyukátoknak ezt a mesét!*

*Rajzoljátok le azt a részt, amelyik számotokra a legizgalmasabb volt!*